พึ่งฉีดแบบ3เดือน ไป2เข็ม กำหนดฉีดล่าสุด คือ วันที่10 แต่เลยนัดมาฉีดวันที่15 วันที่14 กลางคืน มีเพศสัมพันธ์ หลั่งใน ควรจะกินยาคุมกำหนดฉุกเฉินป้องกันการมีบุตรร่วมด้วยไหมครับ
สวัสดีค่ะการฉีดยาคุมกำเนิดนั้นเป็นการคุมกำเนิดที่มีประสิทธิภาพสูงมาก โดยควรจะเริ่มฉีดภายใน 5 วันหลังจากประจำเดือนมาหรือตามที่แพทย์ออกบัตรนัดมา ซึ่งหากฉีดในช่วงเวลานี้ตัวยาจะออกฤทธิ์ในการคุมกำเนิดได้ในทันที แต่ถ้าไม่สามารถฉีดในระยะเวลาดังกล่าวก็อาจจะฉีดได้ แต่จะต้องใช้เวลาประมาณ 7 วันกว่าตัวยาจะเริ่มออกฤทธิ์การฉีดต่อเข็มกันนั้น ถ้าไม่ได้ไปฉีดตามวัน ถ้าเป็นชนิด 3 เดือน สามารถคลาดเคลื่อนไปได้ประมาณ 2 สัปดาห์ คือถ้าไปฉีดช้าแต่ไม่เกิน 2 สัปดาห์ ยาจะยังมีประสิทธิภาพต่อเนื่อง ไม่จำเป็นต้องใช้ยาคุมแบบฉุกเฉินร่วมไปด้วย แต่หากไม่สบายใจและอยากจะกินร่วมไปด้วยก็สามารถทำได้ แต่อาจทำให้มีผลข้างเคียงไม่พึงประสงค์เช่นเลือดออกผิดปกติทางช่องคลอด ประจำเดือนมาคลาดเคลื่อนไปได้เช่นเดียวกััน